Ummeljoki

Ummeljoki on Kouvolan kaupunginosa, tilastoalue ja kylä Anjalankosken suuralueella. Se sijaitsee Kymijoen rannalla Myllykosken länsipuolella, ja siellä on noin 1 200 asukasta. Ummeljoen kylä kuului aikaisemmin Anjalankosken kaupunkiin ennen sen liittämistä Kouvolaan vuonna 2009 ja Anjalan kuntaan ennen Anjalankosken perustamista. Ummeljoen kylää koskevia keskiaikaisia mainintoja ei tunneta, mutta vuoden 1539 hopeaveroluettelossa kylään on merkitty 8 taloa. Ummeljoella toimi vuoteen 2020 saakka Ummeljoen koulu ja siellä on kaksi seurantaloa, kyläkirkko, kesäteatteri, toimiva hyppyrimäki ja lentokenttä.

Aiemmin Ummeljoki muodosti oman tilastollisen taajamansa, mutta nykyään se on kasvanut yhteen Kymijoen toisella puolella olevan Myllykosken taajaman kanssa. Tilastollisesti Ummeljoen hallinnollinen kaupunginosa on osa Myllykosken tilastoaluetta, johon kuuluu myös Keltakankaan kylä.

Katso myös
 Erik Johan Längman

Lähteet

Aiheesta muualla
 Anjalankosken kylät '
 Ummeljoen talouskauppa
 Ummeljoen Rantakylä Museoviraston Muinaisjäännösrekisterissä
 Ummeljoki Google mapsissä

Kouvolan kaupunginosat
Kymenlaakson maakunnan entiset taajamat
Anjalan kylät